2160p on progressiivinen videosignaalistandardi, jonka tarkkuus on 4096x2160-, 3860x2160- tai 3840x2160-pikseliä. Kuva on suhteeltaan yleensä 16:9 ja sisältää täsmälleen neljä kertaa enemmän pikseleitä kuin tavallinen HDTV-resoluutio (1920 x 1080 pikseliä).
Usein kyseisestä tarkkuudesta käytetään nimitystä Quad HDTV. Nimitys tulee juurikin standardin nelinkertaisesta HDTV-tarkkuudesta. Kolmas käytetty nimitystapa on 4K2K, jolla kuvataan usein tarkkuutta, joka on suunnilleen 4000 x 2000 pikseliä.
2160p-näyttöjä ja projektoreita on kehitetty prototyyppiasteelle useiden valmistajien toimesta, mutta kuluttajaelektroniikassa kyseistä tarkkuutta ei tulla hyödyntämään laajemmassa mittakaavassa vielä vuosiin.
Esimerkiksi Samsung esitteli SID 2008 -tapahtumassa 82-tuumaista 2160p-tarkkuuden LCD-televisiota, joka kykenee näyttämään 120 kuvaa sekunnissa.